Humillima mej recommendacione meipsum cum prona ad queuis exequenda voluntate. Venerabilis pater et domine, gaudent affectuose venerabilis parens dominus archidiaconus et ceterj de optima valitudine, fausto et prospero successu paternitatis vestre, optantque et ex toto corde deciderant, idipsum de ea sapere et audire deinceps semper in futurum; dominus Deus conceruet eam et sanam et incolumem reducat in prosperas lares. Dominus Andreas in Piicke jpso die beatj Henricj in Abo constitutus sanus & incolumis, vt omnibus visum fuit, posteaque domum rediit feria sexta proxime sequentj, sabato iterum proxime sequentj diem obiit extremum, intestatus et absque sacramentis, jn cuius locum nondum aliquis suffectus est neque erit ante reditum dominj mej reuerendj et paternitatis vestre. Alia scitum digna non occurrit paternitati vestre scribenda preter me ej et etiam altissimo commendare in vestre parnitatis vnicum solacium et refugium singulare. Cursorie ex presbiterio Hwittis crastino conuersionis diuj Paulj apostolj. Ignoscat paternitas vestra tedi stilo; id fecit festinantia latoris. E. p. v. humilis filius Mattis Siurdj(?), clericus Aboensis. Adress: Egregio plurimumque venerabili viro domino magistro Paulo, alme ecclesie Aboensis preposito dignissimo, patri preceptorique colendissimo.